cyanic-selkie/wikianc huggingface dataset:
Brun bakkemåler
Utseende
En middelsstor (vingespenn 25 – 33 mm), slank, brungul til gråbrun måler, sterkt variabel i fargen. Den kan vanligvis greit kjennes igjen på de spisse forvingene og det brede, mørke båndet på forvingen, som vanligvis er delt i to av lysere sone. Forvingen har en markert, litt uttrukket spiss, nær roten med 3 smale, ofte utydelige, brune tverrbånd. Rundt vingens midt har den ett bredt, brunlig (ofte med svak purpurglans) tverrbånd, dette er bredest ved fremkanten og er vanligvis delt av en lysere sone i midten. Utenfor dette tverrbåndet finnes det to, ofte utydelige, smale, brune tverrbånd. Ved vingespissen er det en kort, mørk tverrstrek. Bakvingen er lysgrå med tre smale, grå tverrbånd langs ytterkanten. Larven er naken, gråaktig med lysere lengdestriper.
Levevis
Brun bakkemåler lever på lysåpne steder som for eksempel blomsterenger, og er ofte meget vanlig. De voksne sommerfuglene flyr i juli – august, gjerne om dagen, men også om natten. Larvene lever på vikker (Vicia spp.) og kløver (Trifolium spp.).
Lawrence kullkraftverk
Lawrence kullkraftverk er et kullkraftverk i Douglas County, delstaten Kansas i det sentrale USA. Det har en installert produksjonskapasitet på 600 MW, fordelt på 3 blokker / turbiner. Dette er delstatens tredje største termiske kraftverk målt etter installert produksjonseffekt.
Anlegget ble bygget ut i årene 1954–1971. Brenselkilden er sub-bitumenøst kull.
Henrik Greve Blessing
Henrik Greve Blessing (født 29. september 1866 i Strømsø, død 20. mai 1916) var en norsk lege. Han deltok som ekspedisjonslege og botaniker under Nansens Fram-ekspedisjon over Nordishavet i 1893–96. Blessing mottok Fram-medaljen og ble også utnevnt til Ridder av St. Olavs Orden «for vitenskapelig fortjeneste».
Etter innsatsen i Arktis var han assistentlege ved Eg Sindsygeasyl i Kristiansand, før han i 1900 reiste til Afrika som lege i Zululand og Natal. I løpet av de fire årene han tilbrakte i Afrika, arbeidet han også med å bekjempe kvegpest. Fra 1914 til 1916 var han skipslege ombord på det flytende hvalkokeriet FLK «Solstreif» av Larvik.
No-nb bldsa 3c145.jpg Fram-ekspedisjon over Nordishavet ombord i «Fram» etter hjemkomsten 1896:
Foran fra venstre: 1. Theodor Jacobsen (1855-1933), førstestyrmann 2. Bernhard Nordahl (1862-1922), elektriker 3. Hjalmar Johansen (1867-1913), offiser, fyrbøter og meteorologiassistent 4. Otto Sverdrup (1854-1930), kaptein 5. Anton Amundsen (1857-1909), førstemaskinist 6. Henrik Greve Blessing (1866-1916), lege og botaniker) 7. Lars Pettersen (1860-1898), svensk smed og annenmaskinist
Bak fra venstre: 1. Ivar Mogstad (1856–1928), altmuligmann 2. Sigurd Scott Hansen (1868-1937), offiser, navigatør og vitenskapelig assistent 3. Adolf Juell (1860-1909), stuert og kokk 4. Fridtjof Nansen (1861-1930), leder 5. Peder Hendriksen (1859-1932), harpunér og seljeger 6. Bernt Bentsen (1860-1898), sjømannNansens bildearkiv i Nasjonalbiblioteket]]
Harstad kulturhus
Harstad kulturhus er et kulturhus som ligger på Hamnneset i Harstad sentrum i Troms fylke. Det er samlokalisert med Clarion Collection Hotel Arcticus, Festspillene i Nord-Norge, Kultur i Troms og Forsvarets Musikkorps Nord-Norge. I tillegg ligger Harstad bibliotek i dette bygget, med mer enn 60 000 bøker.
Kulturhuset var ferdigbygget i 1992, som Nord-Norges største kulturhus. Bygningen er 12 000 m² og kombinasjon av nybygg og eldre fabrikkområder. Kulturhuset består i hovedsak av Storsalen og Lillesalen. Storsalen har totalt 1000 sitteplasser fordelt på 620 i parkett og 380 i galleriet. Lillesalen har uttrekkbart amfi med plass til 153, i tillegg til at galleriet rundt rommer 50. I tillegg til disse har kulturhuset foajé i både 2. og 3. etasje som brukes til mindre selskaper, lunsjkonserter o.l.
Roca Sales
Roca Sales er en kommune i delstaten Rio Grande do Sul i sørregionen av Brasil.
USAs førstedame
USAs førstedame (First Lady of the United States forkortet FLOTUS ) er den uformelle tittelen på den høyest rangerte kvinnen i Det hvite hus i USA, som oftest presidentens hustru. Nåværende førstedame er Jill Biden, kone til nåværende president Joe Biden.
Nålevende (2022) tidligere førstedamer er ektefellene til USAs nålevende tidligere presidenter: Rosalynn Carter, Hillary Clinton, Laura Bush, Michelle Obama og Melania Trump. Av historisk notable førstedamer kan nevnes Dolley Madison (som reddet portrettet av George Washington fra å bli brent i 1814), Edith Wilson (som man tror fungerte som president uformelt), Eleanor Roosevelt (som nærmest var en halv president selv), og Hillary Clinton, som var utenriksminister i Barack Obamas regjering fra 2009 til 2013, kandidat under nominasjonsprosessen til presidentvalget i 2008 og presidentkandidat i 2016.
Visepresidentens ektefelle kalles ofte andredame eller andreherre.
Hippias fra Elis
Hippias fra Elis (gresk: Ἱππίας) var en gresk sofist på slutten av det 5. århundre f.Kr. Han var en yngre samtidig av Protagoras, og ble fremstilt av Platon i to dialoger (Hippias minor og Hippias maior), samt i dialogen Protagoras.
Han ble født i Athen, og nøt i sin levetid stor respekt blant sine medborgere. I Athen ble han kjent med Sokrates og andre ledende tenkere. Med den selvsikkerhet som kjennetegnet de senere sofister hevdet han å være en autoritet på alle områder, og underviste i poesi, grammatikk, historie, politikk, arkeologi, matematikk og astronomi.
Innen matematikk er hans navn knyttet til vinkelens tredeling. Han løste dette problemet ved å innføre en helt ny kurve for det formål. Denne har senere fått navnet kvadratrise.
Han ble født rundt midten av det 5. århundre f.Kr. (ca. 460 f.Kr.), og levde minst så lenge som Sokrates (399 f.Kr.).
Holcomb kullkraftverk
Holcomb kullkraftverk er et kullkraftverk i Finney County, delstaten Kansas i det sentrale USA. Det har en installert produksjonskapasitet på 365 MW, fordelt på 1 blokk / turbin. Dette er delstatens fjerde største termiske kraftverk målt etter installert produksjonseffekt.
Anlegget ble bygget ut med ferdigstillelse i 1983. Brenselkilden er sub-bitumenøst kull.
Kolbjørn Knudsen
Kolbjørn Knudsen (født 13. oktober 1897 i Bergen Norge, død 8. januar 1967 i Göteborg), var en norskfødt svensk skuespiller. Benevnes også som Kolbjörn Knudsen eller Colbjörn Knudsen. Knudsen var elev ved Lorensbergsteatern i Göteborg 1919-1922, han debuterte på scenen 1923 og var engasjert ved Lorensbergsteatern til 1927. Kolbjørn Knudsen flyttet over til Konserthusteatern før han kom til Stockholm og Dramaten i 1927. Han vendte tilbake til Göteborg og Lorensbergsteatern i 1932 og arbeidet der fram til 1934 da han ble engasjert ved Göteborgs stadsteater.
Roller
(i utvalg)
Zimbabwe under Sommer-OL 1996
Zimbabwe under Sommer-OL 1996. Tretten sportsutøvere, tolv menn og en kvinne fra Zimbabwe deltok i seks sporter, boksing, friidrett, sykling, stuping, svømming og tennis under Sommer-OL 1996 i Atlanta. De vant ikke noen medalje.
GAZ-59037
GAZ-59037 er et terrengkjøretøy fra russiske GAZ. Det er en sivil variant av det pansrede personellkjøretøyet BTR-80, og har således åttehjulsdrift.
Kosovos andre uavhengighetserklæring
Kosovos andre uavhengighetserklæring ble lest opp av statsminister Hashim Thaçi i Kosovos lokale parlament 17. februar 2008. Erklæringen, som innebar at Kosovo løsrev seg fra Serbia, ble vedtatt av Kosovos folkevalgte forsamling samme dag, med unntak av stemmene til de ti serbiske parlamentarikerne, som alle boikottet avstemningen.
Bakgrunn
Kosovo erklærte også uavhengighet 7. september 1990, men denne var mislykket da det bare var Albania som anerkjente Kosovos krav om selvstendighet. I motsetning til den første erklæringen ble den andre uavhengighetserklæringen anerkjent av en rekke land, inkludert de fleste EU-land samt USA.
Hashim Thaci innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig, og parlamentet vedtok med overveldende flertall å erklære seg som en uavhengig stat. De ti serbiske parlamentarikerne boikottet avstemningen.
Kosovos uavhengighetserklæring var kontroversiell. Den nylig selverklærte republikken er ikke representert i FN, og man tror at Russland vil kunne hindre Kosovo i å bli medlem i organisasjonen. Russland er en sterk motstander av et uavhengig Kosovo. Bare minutter etter at Kosovo hadde erklært selvstendighet slo Serbias statsminister Vojislav Kostunica fast at Serbia ikke anerkjenner Kosovo som en uavhengig stat. Kosovos statsminister Thaci skrev på sin side brev til alle verdens stater, Serbia inkludert, og ba dem om å anerkjenne Kosovo som en suveren stat. Storbritannia, USA og Frankrike kunngjorde 18. februar 2008 at de ville opprette ambassader i Priština.
I april 2013 inngikk Serbia og Kosovo en avtale om å «normalisere» forbindelsene mellom de to landene.
Anerkjennelse
Spørsmålet om uavhengighetserklæringen ble brakt inn for FNs høyeste domstol. Den internasjonale domstolen kom i en rådgivende uttalelse fra 2010 til at Kosovos ensidige uavhengighetserklæring ikke var et brudd med folkeretten. Serbia har forsøkt å overtale andre land til å trekke tilbake anerkjennelse av Kosovo. Togo trakk tilbake anerkjennelse av Kosovo i 2019. Tidligere har Grenada, Suriname, Liberia, São Tomé og Príncipe, Guinea-Bissau, Burundi, Papua New Guinea og Lesotho trukket sin anerkjennelse.
Internasjonal anerkjennelse
Per 22. februar 2014 hadde 108 av FNs 193 medlemsland formelt anerkjent Kosovo som suveren stat:
[[Fil:CountriesRecognizingKosovo.svg|450px|thumb|left|{{legend|#000000|Kosovo}}
{{legend|#007f00|Stater/områder som formelt anerkjenner Kosovo som uavhengig stat.}} {{legend|#CDC3CC|Andre stater/områder}}]]
I tillegg til disse landene listet ovenfor har disse omstridte landene anerkjent Kosovo:
Organisasjoner
Avhengige områder Senest 27. juli 2019 hadde 15 land har frafalt anerkjennelse eller uttalt at de aldri har anerkjent uavhengighet. For øyeblikket er republikken Kosovo anerkjent av 100 av de 193 FN-landene.
Avviser anerkjennelse
Serbia og Russland signaliserte tidlig at de vil sette seg imot selvstendighet for Kosovo da de mener erklæringen om selvstendighet er ulovlig, og Russland uttalte at de vil blokkere et FN-medlemskap, og indikerte også at et eventuelt uavhengig Kosovo vil ha betydning for statusen til omstridte områder som Abkhasia og Sør-Ossetia. En del EU-land som Spania, Kypros, Hellas, Slovakia og Romania har varslet at de ikke vil anerkjenne et uavhengig Kosovo. Kina uttrykte at de var «dypt bekymret» om fremtiden til regionen, mens Indonesia , Sri Lanka og Vietnam ikke anerkjente det nye landet. Romania uttalte at uavhengighetserklæringen var «ulovlig», mens Slovakia ikke så hvordan de kunne anerkjenne Kosovo. Moldova og Sør-Afrika vil heller ikke gi sin anerkjennelse. I tillegg vil ikke Aserbajdsjan, Hviterussland , Georgia og Kasakhstan anerkjenne Kosovo.
Andre standpunkter
New Zealands statsminister Helen Clark uttalte først at de verken ville anerkjenne eller ikke anerkjenne Kosovo. Landets standpunkt var at de ikke var i en posisjon til å ta en slik vurdering. New Zealand anerkjente Kosovo i november 2009.
Bosnia-Hercegovina erklærte at de ikke ville anerkjenne Kosovo «i nær fremtid». Styreformann for Bosnia-Hercegovinas tripartite, Zeljko Komsic, uttalte at på grunn av landets spente situasjon ville de forholde seg rolige. Nabolandet Montenegro uttalte at landet ikke ville være de første til å anerkjenne Kosovo, men heller ikke de siste. Statsminister Milo Djukanovic sa at Montenegro ville vente på uttalelser fra EU. Montenegro ga sin anerkjennelse i oktober 2008.
Mexico, Filippinene og Sør-Afrika mente alle at videre forhandlinger var det beste. Canada sa at de ikke ville forhaste seg med å velge side, og det ble forventet at det tok tid før Canada kom med sitt standpunkt. Det ble spekulert i at Canada ventet på en eventuell anerkjennelse fra FN for å ikke skape presedens for situasjonen omkring egne provinser, deriblant Quebec, men landet anerkjente allikevel Kosovo som et uavhengig land omtrent en måned etter erklæringen 18. mars.
18. februar 2008 sa lederen Ilkka Kanerva for OSSE at hver av de 56 medlemslandene i organisasjonen må selv bestemme om de vil anerkjenne Kosovo eller ikke. Dagen etter oppfordret Kanerva og OSSE Minorities Commissioner Knut Vollebæk Kosovos regjering om å sørge for minoriteters rettigheter. Serbia har sagt at landet vil motarbeide medlemskap i OSSE for Kosovo og oppfordrer organisasjonen om å fordømme uavhengighetserklæringen.
Politiske reaksjoner
Serbia meldte at landet ville trekke sin ambassadører til USA, Storbritannia , Tyrkia , Australia , Norge , Peru og Belgia hjem. En enstemmig nasjonalforsamling i Serbia erklærte 18. februar Kosovos løsrivelse for «ugyldig». I vedtaket het det at «den serbiske nasjonalforsamlingen opphever den ensidige uavhengighetserklæringen fra interimsregjeringen i Kosovo fordi den er i strid med Serbias suverenitet og territoriale integritet».
Serbia bestemte seg også for å reise straffesak mot Kosovos president Fatmir Sejdiu, statsminister Hashim Thaci og lederen i nasjonalforsamlingen Jakup Krasniqi. .
Russlands utsending til NATO, Dmitrij Rogozin, uttalte 22. februar: «''Hvis EU utarbeider en felles holdning, eller hvis NATO bryter mandatet sitt i Kosovo, vil disse organisasjonene være i konflikt med FN. Nå må også vi gå fremover med det syn at for å bli respektert må vi ta i bruk brutal maktbruk, det vil si væpnet makt.''».
Etniske serbiske politifolk begynte i tiden etter uavhengighetserklæringen å forlate politistyrken i Kosovo. Serberne utgjorde før erklæringen ca. 800 av totalt 7000 politifolk. 150 serbiske politifolk ble etterhvert suspendert da de nektet å ta ordre fra myndighetene i Kosovo.
Norske myndigheter ga etterhvert opp å forsøket å få serbisk sanitetspersonell til de norske styrkene i Meymaneh i Afghanistan, da signalene var at en slik avtale aldri ville bli godkjent i det serbiske parlamentet.
Uroligheter
Like etter at uavhengigshetserklæringen var et faktum brøt det ut uroligheter i den kosovoske byen Mitrovica, der det ble kastet en granat mot en FN-bygning. I Beograd angrep sinte demonstranter den amerikanske ambassaden og vestlige butikker i byen.
1000 maskerte serbiske demonstranter angrep og brente ned to grenseposter mellom Serbia og Kosovo 19. februar. Kosovos politi ba om hjelp fra NATO da flere grensevakter måtte søke dekning fra den rasende mobben.
To dager senere kom nye større uroligheter, da serbiske reservesoldater kastet stein mot politi fra Kosovo på grensen, samme dag som en større demonstrasjon med hundretusenvis av serbere fant sted i Beograd. Samme kveld angrep flere hundre serbiske demonstranter de amerikanske, britiske, tyrkiske, belgiske og kroatiske ambassadene i Beograd under massedemonstrasjonen mot uavhengighetserklæringen. Minst to ambassadene ble satt fyr på. En uidentifisert person omkom i den amerikanske ambassaden, mens over 30 serbere skal ha blitt skadd i demonstrasjonene.
25. februar kom det igjen til uroligheter ved grensa mellom Kosovo og Serbia da ca. 150 serbiske reservister kom fra serbisk side, og støtte sammen med politimenn fra Kosovo. Det hele endte med ti sårede politifolk.
28. februar ble to biler fra FN-styrken i Kosovo sprengt i luften i et bombeangrep i Mitrovica. Ingen ble såret i angrepet.
Fleire hundre serbiske demonstrantar stormet 14. mars en FN-drevet domstol i Mitrovica nord i Kosovo, overtok bygget og erstattet FN-flagget med et serbisk. Ukrainske FN-politi brukte tåregass da de ryddet bygningen 17. mars. Flere demonstranter og polititjenestemenn ble såret i tumultene. Et titalls demonstranter ble arrestert.
Hurtigløp på skøyter under Vinter-OL 1976 – 500 meter kvinner
500 meter kvinner var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Østerrike den 6. februar 1976.
Kosovos andre uavhengighetserklæring
Påvirkning på andre områder
Den bosniskserbiske forsamlingen i Republika Srpska uttalte etter uavhengigshetserklæringen at området hadde like stor rett til å løsrive seg fra Bosnia-Hercegovina dersom nok FN- og EU-land anerkjenner Kosovos selvstendighet, og at landet burde følge Kosovos eksempel.
Referanser
Kosovo
Hurtigløp på skøyter under Vinter-OL 1976 – 500 meter kvinner
27 utøvere deltok på distansen.
Reimerswaal
Reimerswaal er en relativt ung kommune i den nederlandske provinsen Zeeland, oppkalt etter den tapte middelalderbyen Reimerswaal. Denne byen fikk byrettigheter i 1375, og lå nord for dagens kommune i området som kalles Zuid-Bevelands oversvømte land (ned. het Verdronken land van Zuid-Beveland eller het Verdronken land van Reimerswaal). Etter gjentatte oversvømmelser forlot de siste beboerne byen i 1632. Dagens Reimerswaal ble til i 1970, da kommunene Krabbendijke, Kruiningen, Rilland-Bath, Waarde og Yerseke ble slått sammen.
Hurtigløp på skøyter under Vinter-OL 1976 – 500 meter kvinner
Rekorder
Dette var gjeldende verdens- og olympisk rekord før Vinter-OL i 1976:
Følgende nye verdensrekorder og olympiske rekorder ble satt under konkurransen:
Five
Five er et etternavn som er brukt i Norge, f. eks.
Sony Ericsson K750
Sony Ericsson K750 er en kameramobiltelefon fra Sony Ericsson.
Barkglansedderkopp
Barkglansedderkopp (Micaria subopaca) er en av edderkoppene i gruppen flatbukedderkopper (Gnaphosidae).
Utseende
Barkglansedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er svarte med litt metallskinn og har sølvfargede flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Barkglansedderkopp er aktive om dagen i solskinn og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Cristina Paluselli
Paluselli var med på det italienske stafettlaget som tok bronse i VM 2001 i Lahtis. Hun ble nummer 39 på 10 km klassisk i begge sine OL-deltakelser, i 2002 og i 2006.
Hun vant Birkebeinerrennet i 2005, Vasaloppet i 2006 og Marcialonga i 2005 og 2006. Etter seieren i Vasaloppet i 2006 ble hun beskyldt for juks etter at hun hadde blitt dyttet av sin trener. Åsarna IK la inn protest, men denne ble avvist av juryen. Åsarna IK appellerte avgjørelsen til appellutvalget i det internasjonale skiforbundet som avviste appellen.
Hun vant FIS Marathon Cup sammenlagt tre år på rad fra 2004 til 2006.
Kampanje
Kampanje er en nettavis som utgis av Kampanje Media AS.
Kampanje ble etablert i 1964 som et magasin som henvendte seg til salg og markedsførere. I 2009 ble selskapet overtatt av tre ansatte og har vært drevet videre som et selvstendig mediehus. I 2012 startet Kampanje Media opp et nytt virksomhetsområde knyttet til events og konferanser.
Kampanje står bak produktene Kampanje.com, Kampanje Premium, Kampanje Jobb, Kampanje Event, Kampanje Akademi, Kampanje TV og Byråguiden.
Ansvarlig redaktør og daglig leder er Knut Kristian Hauger.
RAK Petroleum
RAK Petroleum er et olje- og gasselskap i De forente arabiske emirater. RAK Petroleum ble etablert i 2005, og petroleumsreservene er vesentlig i Ras Al-Khaimah Free Trade Zone.
RAK besitter konsesjoner for leting og produksjon i Ras al-Khaimah, Sharjah og Oman. Aksjene er notert med ticker (PCL), og eierne sitter vesentlig i De forente arabiske emirater og Saudi-Arabia.
Hovedeier i DNO
Kjøp av DNO-aksjer fra Berge Gerdt Larsen og DNO i mars 2010 brakte beholdningen til RAK Petroleum opp til 185,7 millioner aksjer i DNO, og selskapet eier dermed 20,5255 prosent av de utestående aksjene i DNO. I april 2010 kjøpte de seg opp til 30 % eierandel.
Pavel Karelin
Karelin deltok i mange verdenscuprenn fra og med sesongen 2007/08. Karelin var svært lovende under sommer Grand Prix-rennene i 2007, hvor han hadde en 2.-plass og flere gode plasseringer. Han fikk en sterk 9.-plass i Bischofshofen sesongen 2008. I 2010 deltok Karelin både i OL i Vancouver og Prøve-VM i Holmenkollen. Karelin kom sterkt tilbake i Engelberg sesongen 2010/11 med 4.-plass som beste resultat. Karelin fikk en 2.-plass i Garmisch-Partenkirchen 1. januar 2011, som ble hans beste plassering i verdenscupen.
Iznogood
Iznogood (av engelsk is no good, «er ikke bra», i fransk original: Iznogoud) er en fransk tegneserie om en figur ved samme navn, med tekst av René Goscinny og tegninger av Jean Tabary. Historiene er oversatt til en rekke språk, blant annet norsk, og er også brukt i tegnefilmer samt filmer med virkelige skuespillere.
Historie
Serien fikk sin debut i det fransk-belgiske magasinet Record den 15. januar 1962 under tittelen Les aventures du Calife Haroun el Poussah. Forfatterne så raskt at bifiguren burde gjøres til hovedperson, og serien endret navn til Iznogoud. I 1968 fikk serien fast plass i Goscinnys magasin Pilote.
Da Goscinny døde i 1977 bestemte Tabary seg for å fortsette arbeidet med serien, på samme måte som Albert Uderzo samtidig bestemte seg for med Asterix. Mens Goscinny-perioden var karakterisert av album sammensatt av flere korte historier utviklet Tabary serien i en ny retning, og gjorde hvert enkelt album til én lang historie, større og mer detaljert enn de tidligere historiene.
Serien ble ført til TV-skjermen i 1995 da en tegnefilmserie ble produsert. I Norge kunne man se serien på TV2 samt på barnekanalen Fox Kids (som byttet navn til Jetix den 1. januar 2005).
En spillefilm kalt Iznogoud: Calife A La Place Du Calife, med Michaël Youn og Jacques Villeret i hovedrollene, ble lansert i Frankrike i februar 2005.
Oppsummering
Serien utspiller seg i Bagdad, hvor Iznogood er storvesir til kalifen Haroun El Poussah, som spiller på navnet til den historiske kalifen Harun al-Rashid. Iznogoods eneste mål i livet er å kaste kalifen og ta hans plass. Dette kommer stadig frem gjennom hans berømte slagord, «Jeg vil være kalif i stedet for kalifen», som har fått en plass i fransk dagligtale for mennesker som gjerne vil være sjef. Iznogoods trofaste tjener, Al Muliman, assisterer ham alltid i planene.
Et typisk eksempel er når Iznogood oppdager «Veien til ingenting», en vei som leder tilbake til seg selv, og klekker ut en plan om å lure kalifen dit slik at han vil bli fanget for alltid. I sin iver etter å sette planen ut i livet og nå sitt livs mål glemmer Iznogood at han selv må komme seg ut. En annen plan involverer å fryse ned Kalifen, som må forkastes fordi det alltid er en varmekilde i nærheten.
Iznogood mislykkes alltid i sine forsøk på å bli kvitt kalifen.
Biroller
Goscinny og Tabary dukker av og til opp i serien som seg selv. I én episode benytter Tabary en magisk tidsmaskin i form av et skap, for å hjelpe Iznogood med å overta kalif-tittelen. I en annen episode får Iznogood tak i en magisk kalender som gjør det mulig å reise i tiden ved å rive av arkene. Han river av for mange ark, og transporteres til det 20. århundre, hvor han havner i Tabarys tegnestudio.
Andre tilbakevendende figurer er Sultan Pullmankar, kalifens nabo som beskrives som en nærtagende mann med stor hær. Iznogood forsøker ofte å gjøre Pullmankar sint, slik at han skal gå til krig mot kalifen, men heller ikke dette lykkes.
Filming
Straff
Filming regnes som usportslig opptreden og den skyldige spilleren skal straffes med gult kort av dommeren.
Norges Fotballforbunds spilleregler for 2011 forteller følgende:
I Major League Soccer (USA) og A-League (Australia) utsteder forbundet bøter til filmende spillere.
Norgesmesterskapet i fotball for menn 1945
Norgesmesterskapet i fotball for menn 1945 var en fotballturnering som ble arrangert i 14. oktober 1945. Det var det 40. norgesmesterskapet i fotball. ble norgesmestere etter å ha slått 4–0 etter to omkamper.
Dette var det første fotballmesterskap etter sammenslåingen av Norges Landsforbund for Idrett og Arbeidernes Idrettsforbund i 1940 - på grunn av idrettsstreiken ble det ikke avholdt NM i perioden 1941 til 1944. AIF hadde arrangert sitt eget norgesmesterskap fra 1924 til 1939, så dette var på mange måter det første norgesmesterskapet for alle lag i Norge, selv om Nord-Norge ikke kom med før i 1963.
Det var hele 344 påmeldte lag til NM dette året, og derfor måtte Norges Fotballforbund arrangere to kvalifiseringsrunder før første ordinære runde kunne spilles.
Norges Fotballforbund fikk inn 158,000 skriftlige søknader fra folk som ville ha billett til den første cupfinalen. 34,162 fikk positivt svar. Totalt 83,574 overvar de tre finalekampene.
Finale
14. oktober 1945: –  1–1 e.e.o.
Omkamp 28. oktober 1945: –  1–1 e.e.o.
Omkamp 4. november 1945:  – 4–0
Sumplinjemåler
Sumplinjemåler (Orthonama vittata) er en sommerfugl i gruppen av de egentlige målere (Geometridae). Den er funnet nord til Nordland i Norge.
Utseende
En nokså liten (vingespenn 20 – 26 mm), slank, lysgrå måler. Forvingene har markerte forhjørner og er lysgrå med mange smale, grå tverrbånd. Rundt midten av vingen er det er bredere, grått bånd med en liten, svart flekk. Langs ytterkanten går det er mørkere grått bånd som nesten er kontinuerlig med en bred, grå skråstrek i vingespissen. Larven er lys brun uten noen spesielle, slående kjennetegn.
Levevis
Arten er knyttet til sumpige og myrlendte områder. Larvene utvikler seg på forskjellige maurer (Galium spp.) og bukkeblad (Menyanthes trifoliata). Denne arten har to generasjoner per år, i alle fall i sør, de voksne flyr i mai – juni og igjen i juli – august.
Utbredelse
Sumplinjemåleren finnes over det meste av Europa. I Norge er den funnet nord til de sørlige delene av Nordland, for det meste langs kysten, men av og til også i innlandet.
Murray Gill kraftverk
Murray Gill kraftverk er et gasskraftverk med noe oljefyring i delstaten Kansas i det sentrale USA. Det har en installert produksjonskapasitet på 349 MW, fordelt på 4 blokker / turbiner. Dette er delstatens sjette største termiske kraftverk målt etter installert produksjonseffekt.
Anlegget ble bygget ut i årene 1952–1959. Brenselkilden er naturgass, men én turbin fyres også med råolje.
Régence
Régence (opprinnelig et fransk ord som betyr regent ) er en periode i fransk historie mellom 1715 og 1723, da kong Louis XV var mindreårig og landet ble styrt av en regent, Filip II av Orléans, Louis XIV nevø.
Kultur
Régence-perioden markerer slutten for Versailles som politisk maktsentrum. Regentens hoff var i Palais Royal i Paris. Perioden markerer også starten for salongene i Paris som kulturelle sentre. Dette var møteplasser for intellektuelle og sentrum for en diskret, liberal motstand mot offisiell politikk. I salongene kunne aristokratene også lettere få omgang med høyborgerskapet i den nye atmosfæren preget av avslappende dekorum, behag og intimitet.
Kunsthistorie
I kunsten regnes Régence-stil som en tidlig form for rokokko, slik man eksempelvis ser det i maleriene til Antoine Watteau (1684–1721). Perioden regnes fra rundt 1700 og noen tiår fremover. Man finner Régence-stil i Norge rundt 1710. Stilen preget perioden fram til rokokkoen kom for fullt rundt 1750.
Liste over stortingsrepresentanter 1937–1945
Liste over alle stortingsrepresentanter i perioden 1937 til 1945. Listen omfatter alle som ble valgt fast til Stortinget ved stortingsvalget i 1936.
Valgperoden på tre år ble forlenget til fire år ved en grunnlovsendring i 1938. På grunn av andre verdenskrig ble det ikke noe valg høsten 1940. Det sist valgte storting ble sammenkalt igjen i 1945 og møtte fra 14. juni til 13. juli, fra 24. september til 29. september og fra 5. november til 24. november.
Det var totalt 150 representanter, fordelt med 70 til Arbeiderpartiet, 36 til Høyre, 23 til Venstre, 18 til Bondepartiet, 2 til Kristelig Folkeparti og 1 til Samfundspartiet.
Nearman Creek kraftverk
Nearman Creek kraftverk er et kullkraftverk ved Missouri River i Kansas City i delstaten Kansas i det sentrale USA. Det har en installert produksjonskapasitet på 3461 MW, fordelt på 3 blokker/turbiner, hvorav 80MW fra en gassturbin. Dette er delstatens femte største termiske kraftverk målt etter installert produksjonseffekt.
Anlegget ble bygget ut i årene 1973–1981, men et tidligere verk stod her allerede fra 1912. Brenselkilden er sub-bitumenøst kull og naturgass.
Austremerellidae
Austremerellidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. Det er foreløpig bare beskrevet én art, Austremerella picta, men det er mulig at det kan finnes flere.
Utseende
Nymfen er opptil 10 mm lang, flat, rødbrun og kraftig sklerotisert. Hodet er bredt og avrundet med nokså små fasettøyne og to opphøyde knøler på oversiden. Mandiblene er velutviklede og sterkt sklerotiserte, antennene tynne og kortere enn hodet er bredt. Pronotum er rektangulært, kort og bredt. Vingeknoppene er rundede, nesten sammenvokst i midten. Beina er hvite, korte og kraftige. Bakkroppen er noe flat og bred, med trakégjeller på ledd 2-6. Disse gjellene er delt i to deler, den øvre delen er bladformet, den nedre to-fliket. Bakhjørnene på bakkroppen ryggplater er trukket spisst, tann-aktig tilbake. De tre haletrådene er kraftige, med fine, oppstående hår.
Levevis
Nymfene lever i grunne, raskstrømmende deler ("riffles") av bekker som flyter gjennom skog. De finnes bære på steinbunn, og lever mellom døde blader, som de livnærer seg av. De voksne hunnene leger egg i klynger på vannoverflaten. Et uvanlig trekk er at tiden det tar før eggene klekkes, er svært variabel: eggene kan klekkes nesten umiddelbart, eller ligge opptil 11 måneder før de klekkes.
Utbredelse
Austremerella picta er bare med sikkerhet funnet i Queensland, men det er funnet nymfer i New South Wales som trolig tilhører denne arten.
Systematisk inndeling
Austremerella picta har blitt regnet til flere forskjellige familier: Ephemerellidae, Teloganodidae og Vietnamellidae.
Mâliâraq Vebæk
Mâliâraq Vebæk (født Kleist 20. april 1917 i Narsamijit, død 25. februar 2012 i Søborg) er en grønlandsk forfatter og lærer. Hennes fulle navn er Marie (Mâliâraq) Athalie Qituraq Vebæk.
I 1932 ble det etablert en efterskole (videreutdanning etter folkeskolen) for jenter i Aasiaat. Her fikk hun plass, og selv om dette var en «eliteskole» gikk hun ut som beste elev fra sitt adgangskull, inklusive den parallelle efterskolen for gutter. Takket være dette fikk hun av Komitéen for Grønlænderinders Uddannelse tilbud om videre utdanning i Danmark.
Fylkesvei 44
Fylkesvei 44 (Fv44) går mellom Våland i Stavanger og mellom Sandnes og sentrum i Flekkefjord.
Mâliâraq Vebæk
Hun bodde sine siste mange år i Søborg, litt utenfor København. Begravet på Gladsaxe Kirkegård.
Fylkesvei 44
Før 1. januar 2010 var veien del av riksvei 44, sammen med den nåværende riksvei 444.
2019 ble den tidligere fylkesvei 325 del av veien.
Nasjonal turistvei
Sammen med nesten hele har strekningen mellom Søyland og Ogna i Hå i fått status som nasjonal turistvei Jæren. Turistveien er 41 km lang.
Slaget ved Narva
Slaget ved Narva i den store nordiske krig fant sted og er en av de største seirene i den svenske militærhistorien. Det var ennå tidlig i den store nordiske krigen, og Sverige var fortsatt en stormakt. Kong Karl XII hadde kommet fra Sverige med en styrke på 8 140 mann og inne i byen hadde han rundt 2 500 soldater. Russerne var i overtall, rundt 37 000 mann. Om man regner med stort og smått, var de kanskje over 80 000. Den svenske hæren ble ledet av kongen selv, assistert av general Carl Gustaf Rehnskiöld, mens russerne ble kommandert av hertugen av Croy. Tsar Peter hadde forlatt hæren bare noen dager tidligere.
Bakgrunn
Karl XII fikk støtte fra Royal Navy og den nederlandske marine og gikk i land ved Humlebæk nord for København og tvang Danmark-Norge til å forlate alliansen i august 1700 (frem til 1709). Han flyttet så deler av den svenske armé over Østersjøen til Estland der han slo armeen sammen med de estiske og finske regimenter.
Den nye russiske tsaren, Peter I, foretok store moderniseringer i Russland de kommende åren, men armeen som han hadde i 1700 var fremdeles dårlig innøvd. Peter hadde engasjert utenlandske generalar og offiserer for å forbedre sitt militære, men de var ennå ikke fullt oppøvde. Sverige hadde på sin side en av de best innøvde og best utstyrte armeer som fantes. Karl XII av Sverige hadde den mest komplette militærstyrken i Nord-Europa, selv om den ikke var størst, og Peter var misunnelig på hvor dugelig den var.
I løpet av november hadde russiske styrker omringet den svenske byen Narva i Estland (som var en del av Sverige på den tid), og prøvde å ta byen med en beleiring. En saksisk-polsk arme kommandert av August II og Steinau var utenfor Riga i Svensk Livland. Den saksisk-polske armeen hadde derimot slått vinterleir sør for elven Daugava, så Karl XII valgte å ta seg av den større russiske trusselen ved Narva først.
Kong Karl dro for å avlaste byen og presse Peters styrker tilbake til Russland.
Slaget
Den 30. november 1700 oppstilte Karl XII 8000 mann (2500 svenske soldater holdt dessuten til i garnisonen inne i byen, men ble senere med i slaget) ovenfor den russiske armeen, som bestod av om lag 33 000 til 35 000 mann.
Den svenske armeen ble kommandert av Karl XII personlig, assistert av general Carl Gustaf Rehnskiöld. De russiske styrkene ble kommandert av tsar Peter og Charles Eugène de Croy. Visstnok på grunn av viktige indre anliggender i Russland, måtte Peter forlate Narva bare noen dager tidligere og var derfor ikke med under selve slaget. Han stolte på sine kommandanter og regnet med at Karl ikke ville gå til angrep med en gang på hans sterkt befestede styrker. Enkelte har ment at det var feighet som gjorde at Peter forlot Narva, og store deler av Europa hånte tsaren etter slaget for at han dro sin vei. Historikere har derimot pekt på at tsaren flere ganger tidligere hadde satt seg selv i stor fare og at det derfor neppe var manglende mot som var årsaken.
Klokka to den ble to signalraketter sendt opp som tegn på at striden kunne ta til. Artilleriet åpnet straks ild.
Det meste av dagen førte en snøstorm til at det ikke var mulig å gå til angrep. Midt på dagen snudde vinden, slik at snøen blåste rett inn mot russerene. Karl grep denne sjansen til å angripe, skjult av det dårlige været. Svenskene gikk til angrep i to kolonner, og brøt raskt gjennom den russiske linjen, delte denne i tre og omringet dem. Et kritisk øyeblikk var da broen over elven Narva brøt sammen under russerene da de trakk seg tilbake og den ville flukten førte til at 8 000 mann og 145 kanoner gikk tapt.
Mange russere flyktet fra slagmarken og druknet i Narvaelven. De gjenværende russerne i Narva overgav seg. Sverige mistet 667 mann og russerne over 15 000.
Karl XII tok alle Peters kanoner, musketter (over 20 000) og forsyninger, slik at de gjenværende russiske styrkene ikke hadde noe utstyr igjen. Om Sverige eller andre hadde invadert Russland like etter Narva, ville trolig Peter ha vært maktesløs til å stoppe dem.
Seiersmonument
Den 20. november 2000 avduket den svenske utenriksminister Lena Hjelm-Wallén et minnesmerke til minne om seieren. Det var reist med økonomisk støtte fra Det svenske institutt og erstattet et eldre monument som ble reist i 1936, og som forsvant under andre verdenskrig. Monumentet er formet som en svensk løve og står på en pidestall av granitt. På søylen står det på latinsk MDCC (1700) og Svecia Memor (Sverige husker).
Andreas Claussens veg
Andreas Claussens veg (1–3) er en blindvei ved området Brundalen øst for Trondheim som strekker seg vestover fra Brundalen. Veien fungerer som adkomstveg for to frittstående lavblokker (Brundalsgrenda øst) og tilhørende garasjeanlegg for området, men regnes ikke som en gjennomfartsvei da den går gjennom et boligområde og ender blindt i en snuplass.
Veien ble i 1969 oppkalt etter høyesterettsadvokat Andreas Claussen (1883–1957), som var advokat i Trondheim før han blant annet ble riksmeklingsmann i perioden 1931–1946. Han representerte også partiet Venstre og satt i styret hos flere selskaper i Trondheim.
South Ribble
Distriktet ble opprettet 1. april 1974 ved sammenslåing av Leyland, Walton-le-Dale og deler av Preston landdistrikt.
St John’s College
St John's College er et av kollegiene ved University of Cambridge. Det ble grunnlagt av lady Margaret Beaufort i 1511, og er idag det nest største kollegiet i Cambridge etter Trinity College. Det er også et av de rikeste kollegiene, med en estimert formue på omkring 225 millioner britiske pund, og en årlig inntekt på 7,6 millioner pund (2003).
Historie
Kollegiet ble grunnlagt der hvor hospitalet St. John fra det 13. århundre lå i Cambridge, etter forslag fra (St.) John Fisher, biskop av Rochester og kapellan hos lady Margaret. Imidlertid døde lady Margaret uten å ha nevnt grunnleggelsen av kollegiet i sitt testamente, og det var derfor i stor grad Fishers innsats som gjorde at det ble etablert. Han måtte få kong Henrik VIIIs tillatelse, og sikret seg også tillatelse fra paven med hjelp fra historikeren og diplomaten Polidoro Virgili samt tillatelse fra biskopen av Ely, til å fjerne det religiøse hospitalet og gjøre det om til kollegium. Kollegiet fikk sitt kongelige brev den 9. april 1511. Likevel var det vanskeligheter med å få penger til drift fra lady Margarets eiendom, dette løste seg endelig i 1512.
Eksterne lenker
Еббот Едвін
Karel Pešek
Karel «Káďa» Pešek (født 20. september 1895 i Olomouc, død 30. september 1970 i Praha) var en tsjekkoslovakisk fotaball- og ishockeyspiller som deltok i de olympiske leker 1920 i Antwerpen.
Julian Dean
Julian Dean (født 28. januar 1975 i Rotorua, New Zealand) er en tidligere profesjonell syklist.
Karel Pešek
Pešek vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada 0-15 og i neste kamp tapte de 0-16 til USA. I kampen om bronsemedaljene beseiret de Sverige 1-0. Ishockeyturneringen i Antwerpen var også det første verdensmesterskapet i ishockey.
Julian Dean
Dean startet sin profesjonelle karriere på landevei i amerikanske Shaklee i 1996. I 1999 fortsatte han i US Postal, før han gikk til Team CSC i 2002. Der var han i to sesonger før han ble hentet til Crédit Agricole.
Karel Pešek
Pešek spilte også det tsjekkoslovakiske landslaget, han spilte totalt 44 kamper og scoret ett mål.
Julian Dean
Dean var Thor Hushovds viktigste spurtopptrekker. Han deltok i Tour de France i 2004, 2006 og 2007, og bidro til flere etappeseire. Han deltok ikke i Tour de France i 2005 fordi han pådro seg et armbrudd i Giro d'Italia.
Etter at han kom til Crédit Agricole fikk han på grunn av sin rolle som hjelperytter begrenset med muligheter for å vinne løp selv. Fra VM har han en 9.-plass fra Madrid i 2005, og en 10.-plass fra Belgia i 2002. I 2007 og 2008 vant han New Zealands nasjonale mesterskap i landeveissykling.
Julian Dean forlot Crédit Agricole etter 2007-sesongen til fordel for det amerikanske teamet Slipstream. Tanken var at han skulle få sykle for sine egne sjanser, men lykkes ikke helt, og måtte i mange av rittene fungere som spurtopptrekker for blant andre Tyler Farrar. I 2009 var han den eneste syklisten som fullførte både Giro d'Italia, Tour de France og Vuelta a España. I 2010 deltok han også i alle tre rittene, men fullførte kun Tour de France.
Før 2012-sesongen gikk han over til det nystartede australske laget GreenEDGE. Like før sesongen brakk han skulderbladet, og i mars, i hans første ritt tilbake fra skade, brakk han benet. Han la opp etter det nasjonale mesterskapet i januar 2013. Han hadde da lagt bak seg en karriere med 17 år som profesjonell, og blant annet 20 Grand Tour-starter og deltakelse i fire olympiske leker.
Alexi Salamone
Alexi Salamone (født 17. juni 1987) er en kjelkehockeyspiller fra USA.
Natteravnene
Natteravnene er navn på flere norske, frivillige organisasjoner hvor voksne, edru mennesker i organisert form vandrer i by- og bydelsgater hovedsakelig på kvelds- og nattetid i helgene. Natteravnenes oppgave er å være synlige og tilgjengelige for publikum bygget på ideen om at dette i seg selv virker dempende på vold og skadeverk. De skal også bistå personer som av en eller annen grunn ikke er i stand til å ta vare på seg selv på kortsiktig basis. Dette skjer ved at Natteravnene formidler kontakt til det offentlige hjelpeapparatet.
Natteravnene skal ikke fungere som borgervern eller et «b-politi», og kan ikke utøve noen form for myndighet. Hovedformålet er å være synlig i gatene, noe som anses å være forebyggende i seg selv. De skal ikke selv gripe inn i voldssituasjoner eller drive behandling, men videreformidler kontakt til det offentlige hjelpeapparatet. De skal likevel bistå personer som ikke klarer å ta vare på seg selv.
Alexi Salamone
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Natteravnene
Bakgrunn
Natteravnene ble startet som et prosjekt i regi av Oslo politikammer i 1990. Prosjektet var inspirert av «Nattuglorna»-prosjektet i Karlstad i Sverige. I 1990 ble prosjektet omdannet til den frivillige organisasjonen Natteravnene.
Splittelse
På midten av 1990-tallet ble forsikringskontoret Vesta hovedsponsor og tok på seg rollen som sekretariat, avtalen varte til år 2000. Samtidig ble Natteravnrådet opprettet. Det ble opprettet flere natteravngrupper i hele Norge. Få år senere ble det brudd mellom den frivillige organisasjonen Natteravnene og Vesta krevde i 1998 å ta over logoen, merkenavnet og domenet på internett. Natteravnene avslo og eier navnet Natteravnene som de mønsterbeskyttet i 1993. Bruddet var et faktum i 2000 og ble inngått en avtale, men forholdet mellom Oslo og de andre natteravnene var endret og etter dette var det to organisasjoner med forskjellige logoer. En frivillig organisasjon uten noen økonomisk hovedsponsor og en stiftelse med Vesta som hovedsponsor. Stiftelsen Natteravnene er en selvstendig stiftelse etablert i 2005 ved gavebrev på to millioner kroner fra tidligere Vesta Forsikring, nå Tryg Forsikring.
Organisasjonen Natteravnene
I 2019 hadde Natteravnene i Oslo totalt 259 oppmøter i Oslo sentrum og hadde rundt 40 grupper.
Vandringer
Vandringene er organisert slik at det er en eller to vandringsansvarlige som har ansvaret under hver vandring. Disse deler vandrerne inn i grupper på 3-5 personer, og har ansvaret for kontakten med politi og andre instanser. Hver gruppe har en erfaren vandrer som gruppeleder, som har ansvaret for sin gruppe under vandring.
I Oslo sentrum har gruppene med seg førstehjelpsutstyr, og det er vanlig at gruppelederne er kurset i førstehjelp. Natteravnene disponerer også biler, som blant annet brukes til transport til legevakten eller hjemkjøring ved behov.
Vandringene i Oslo sentrum krever ikke påmelding på forhånd, men fungerer som et drop-in-system. Vandrerne reiser gratis med kollektivtransport i Oslo.
I tillegg til nattlige vandringer i helgene, bistår Natteravnene også på andre arrangementer. Under Norway Cup vandrer Natteravnene på sletta på dagtid, og på natten har de bilpatruljer som kjører rundt til de ulike overnattingsstedene. Natteravnene bistår også under russearrangementer, for eksempel russetreff på Tryvann i Oslo.
Natteravnenes logo av en fugl i siluett på blå bakgrunn er, til tross for organiasjonens navn, ikke en nattravn, men kråkefuglen ravn.
Jentetaxi
Sommeren 2012 startet et prøveprosjekt med gratis taxi for jenter i Oslo og Bergen i helgene, kalt "Jentetaxi". Bakgrunnen for tilbudet var stadige overfallsvoldtekter, og et ønske om å forebygge disse. Jentetaxi kunne i utgangspunktet ikke bestilles direkte, men Natteravnene hadde direkte kontakt med sjåførene, og hadde derfor mulighet til å ta kontakt ved behov for transport.
Vinteren 2012 startet prosjektet opp igjen i Oslo etter en pause, og denne gang med to biler. Natteravnene var også denne gang i direkte kontakt med sjåførene, og kunne kontakte dem ved behov.
Magasinet Gatelangs
Natteravnene gir ut magasinet Gatelangs, som kommer ut fire ganger i året. Bladet inneholder reportasjer, intervjuer og andre tekster om ulike tema, som forandrer seg for hver utgivelse. Det ble først lansert i 2002 under navnet «Respekt».
Bladet kan bestilles i papirform, men kan også lastes ned i elektronisk form på Natteravnenes nettsted.
Stiftelsen Natteravnene
Stiftelsen Natteravnene ble etablert i 1995. Stiftelsen Natteravnene driver virksomhet over hele landet.
Det var i 2021 over 250 natteravngrupper i Norge og leder for natteravnrådet var Kristin Stige Østevold fra Bergen. Tryg brukte litt over ett årsverk på å bistå natteravnene med sekretariatsarbeid og administrasjon av det nasjonale styringsorganet Natteravnrådet.
En av de største natteravngruppene er i Rådal i Bergen som i 2019 hadde 1600 natteravner som vandret for dem.